CELEX: 62013CN0285
Language: el
Date: 2013-05-24 00:00:00
Title: Υπόθεση C-285/13 P: Αναίρεση που άσκησε στις 24 Μαΐου 2013 η Bimbo, SA κατά της αποφάσεως που εξέδωσε το Γενικό Δικαστήριο (πρώτο τμήμα) στις 20 Μαρτίου 2013 στην υπόθεση T-277/12: Bimbo, SA κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)

31.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 252/13
            
         Αναίρεση που άσκησε στις 24 Μαΐου 2013 η Bimbo, SA κατά της αποφάσεως που εξέδωσε το Γενικό Δικαστήριο (πρώτο τμήμα) στις 20 Μαρτίου 2013 στην υπόθεση T-277/12: Bimbo, SA κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   (Υπόθεση C-285/13 P)
   2013/C 252/21
   Γλώσσα της διαδικασίας: η αγγλική
   
      Διάδικοι
   
   
      Αναιρεσείουσα: Bimbo, SA (εκπρόσωπος: N. Fernández Fernández-Pacheco, abogado)
   
      Αντίδικοι κατ’ αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), Café do Brasil SpA
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               Να ακυρώσει εν μέρει την απόφαση της 20ής Μαρτίου 2013, με την οποία δεν έγινε δεκτή η αίτηση καταχώρισης υπ' αριθ. 3.478.311 του κοινοτικού σήματος «ΚΙΜΒΟ Caffé & design» σε σχέση με τα ακόλουθα προϊόντα της κλάσεως 30: «Καφές, τσάι, κακάο, ζάχαρη, ρύζι, ταπιόκα, σάγο (αλεύρι κολλαρίσματος), υποκατάστατα καφέ· άλευρα και παρασκευάσματα από δημητριακά, παγωτά· μέλι, σιρόπι μελάσας· μαγιά, μπέικιν πάουντερ· αλάτι, μουστάρδα, ξύδι, σάλτσες (καρυκεύματα)· πάγος», και να επικυρώσει την ίδια απόφαση στον βαθμό που απέρριψε την αίτηση καταχώρισης υπ' αριθ. 3.478.311 του κοινοτικού σήματος «Caffé KIMBO & design» για τα προϊόντα «παρασκευάσματα από δημητριακά, άρτος, γλυκά».
            
         
               —
            
            
               Επικουρικώς, να ακυρώσει εν μέρει την απόφαση του Γενικού Δικαστηρίου, της 20ης Μαρτίου 2013, περί αρνήσεως καταχωρίσεως της αιτήσεως με αριθμό 3.478.311 του κοινοτικού σήματος «Caffé KIMBO & design» για τα ακόλουθα προϊόντα της κλάσης 30: «αλεύρι, είδη ζαχαροπλαστικής, παγωτά, μαγιά και μπέικιν πάουντερ», και να επικυρώσει την απόφαση καθόσον απέρριψε την αίτηση καταχωρίσεως με αριθμό 3.478.311 του κοινοτικού σήματος «ΚΙΜΒΟ Caffé & design» για τα προϊόντα «παρασκευάσματα από δημητριακά, άρτος, γλυκά».
            
         
               —
            
            
               Να καταδικάσει τους αναιρεσίβλητους στα δικαστικά έξοδα.
            
         
      Motivos y principales alegaciones
   
   Η παρούσα αναίρεση στηρίζεται στους ακόλουθους λόγους:
   
               —
            
            
               Κανόνας 19 του κανονισμού (ΕΚ) 2868/95 (1)
               
               Κατά την εκτίμηση της υπάρξεως κινδύνου συγχύσεως μεταξύ του κοινοτικού σήματος «Caffé KIMBO & Design» του οποίου ζητήθηκε η καταχώριση με τη με αριθμό 3.478.311 αίτηση και του σήματος BIMBO, προγενεστέρως καταχωρισμένου στην Ισπανία με αριθμό 291.655, αμφότερα για προϊόντα της κλάσεως 30, το προγενέστερο σήμα δεν ελήφθη υπόψη ως καταχωρισμένο σήμα αλλά ως παγκοίνως γνωστό εμπορικό σήμα.
               Η αναιρεσείουσα απέδειξε δεόντως την ύπαρξη της προηγούμενης καταχώρισης που ήταν και εξακολουθεί να είναι σε ισχύ, παρά το γεγονός ότι δεν προσκομίσθηκε έγγραφο που να αποδεικνύει την ανανέωση της καταχώρισης.
            
         
               3.2.
            
            
               
                           —
                        
                        
                           Άρθρα 8.1, 8.2, 8.4, 8.5 του κανονισμού (ΕΚ) 207/2009 (2). Άρθρο 6α της Σύμβασης των Παρισίων.
                           Κατά την εκτίμηση της υπάρξεως κινδύνου συγχύσεως μεταξύ του κοινοτικού σήματος «Caffé KIMBO & Design» του οποίου ζητήθηκε η καταχώριση με τη με αριθμό 3.478.311 αίτηση και του σήματος BIMBO, προγενεστέρως καταχωρισμένου στην Ισπανία με αριθμό 291.655, αμφότερα για προϊόντα της κλάσεως 30, το προγενέστερο σήμα δεν ελήφθη υπόψη ως σήμα που χαίρει μεγάλης φήμης, αλλά ως παγκοίνως γνωστό σήμα.
                           Η αναιρεσείουσα απέδειξε ότι το BIMBO είναι σήμα που χαίρει μεγάλης φήμης, αναφερόμενη στην απόφαση του Γενικού Δικαστηρίου στην υπόθεση T-357/11, της 14ης Δεκεμβρίου 2012, με την οποία αναγνωρίζεται ότι το σήμα BIMBO είναι σήμα που χαίρει μεγάλης φήμης.
                           Τόσο ως παγκοίνως γνωστό σήμα όσο και ως σήμα που χαίρει μεγάλης φήμης, η σύγκριση μεταξύ των προϊόντων παρουσιάζει υψηλό κίνδυνο συγχύσεως, ο οποίος δεν ελήφθη υπόψη, δεδομένου ότι το Γενικό Δικαστήριο θεώρησε ότι τα σήματα ήσαν αρκετά διαφορετικά και δεν υπήρχε σύγχυση μεταξύ προϊόντων της ίδιας φύσης, προέλευσης, προορισμού και διαύλων πώλησης.
                           Μία ακριβέστερη σύγκριση θα κατέληγε στο ότι υφίσταται υψηλός κίνδυνος σύγχυσης και, ως εκ τούτου, έπρεπε να μη γίνει δεκτό το σήμα για όλα τα προϊόντα της κλάσης 30, συμπεριλαμβανομένων, βεβαίως, των προϊόντων «αλεύρι, είδη ζαχαροπλαστικής, παγωτά, μαγιά και μπέικιν πάουντερ».
                           Τόσο ως παγκοίνως γνωστό σήμα όσο και ως σήμα που χαίρει μεγάλης φήμης, η σύγκριση μεταξύ των σημείων παρουσιάζει υψηλό κίνδυνο συγχύσεως. Η BIMBO απέδειξε ότι το σήμα της έχει αναγνωρισιμότητα κατά 92 %, κατέχει μερίδιο αγοράς της τάξεως του 60 %, και δικαιούται ειδικής προστασίας. Ως εκ τούτου πρέπει να απορριφθεί στο σύνολό της η αίτηση καταχώρισης υπ' αριθ. 3.478.311 του κοινοτικού σήματος «Caffé KIMBO & Design» για προϊόντα της κλάσεως 30.
                           Η καταχώριση της υπ' αριθ. 3.478.311 αιτήσεως του κοινοτικού σήματος «Caffé KIMBO & Design» θα προσπόριζε αθέμιτο όφελος από το διακριτικό χαρακτήρα ή τη φήμη του κοινοτικού σήματος ή θα έβλαπτε τον εν λόγω διακριτικό χαρακτήρα ή τη φήμη.
                        
                     
         
      (1)  Κανονισμός (ΕΚ) 2868/95 της Επιτροπής, της 13ης Δεκεμβρίου 1995, περί της εφαρμογής του κανονισμού (ΕΚ) αριθ. 40/94 του Συμβουλίου για το κοινοτικό σήμα, ΕΕ L 303, σ. 1
   
      (2)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα, ΕΕ L 78, σ. 1